**КОМИ РЕСПУБЛИКАСА ПЕЧАТЬ ДА ЮÖР СЕТАН АГЕНТСТВОЛÖН ТШÖКТÖД**

**Коми Республикаса печать да юöр сетан агентствоын служебнöй прöверкаяс йылысь, сы лыдын коррупциогенносьт вылö, положение вынсьöдöм йылысь**

2009 – 2010 вояс вылö Коми Республикаын коррупциялы паныд удж кузя мероприятиеяс план збыльмöдöм могысь, мый вынсьöдöма Коми Республикаса Правительстволöн 2008 во кöч тöлысь 24 лунся 332-р №-а тшöктöмöн,

ТШÖКТА:

 Вынсьöдны Коми Республикаса печать да юöр сетан агентствоын служебнöй прöверкаяс йылысь, сы лыдын коррупциогенносьт вылö, положение содтöдын индöм серти.

Юрнуöдысь Д.Н. Челпановский

Сыктывкар

2009 вося öшым тöлысь 31 лун

216 №

Вынсьöдöма

Коми Республикаса печать да юöр сетан агентстволöн

2009 во öшым тöлысь 31 лунся 216 №-а тшöктöдöн

**Коми Республикаса печать да юöр сетан агентствоын служебнöй прöверкаяс йылысь, сы лыдын коррупциогенносьт вылö,**

**положение**

I. Панас

1. Коми Республикаса печать да юöр сетан агентствоын (водзö – Агентство) служебнöй прöверкаяс йылысь, сы лыдын коррупциогенносьт вылö, положение (водзö – Положение) лöсьöдöма «Россия Федерацияса государственнöй гражданскöй служба йылысь» Федеральнöй оланпас, «Коррупциялы паныд удж йылысь» Федеральнöй оланпас серти да индö Агентствоын служебнöй прöверкаяс нуöдан пöрадок, сы лыдын коррупциогенносьт вылö (водзö – служебнöй прöверка).

2. Служебнöй прöверка нуöдöны сы могысь, медым тöдмавны, збыль-ö Агентствоса гражданскöй служащöй вöчöма дисциплинарнöй мыж.

Служебнöй прöверка нуöдöм вылö подувнас лоö Агентствоса юрнуöдысьлöн гражданскöй служащöйöн дисциплинарнöй мыж вöчöм йылысь юöр.

3. Коррупциогенносьт вылö служебнöй прöверка нуöдöны сы могысь, медым Агентстволöн уджмогъяс серти збыльмöдны коррупциялы паныд татшöм удж:

коррупция öлöдöм кузя, сы лыдын коррупция вылö помкаяс тöдмалöм да водзö вылö бырöдöм кузя (коррупцияысь öлöдöм);

коррупционнöй право торкалöмъяс тöдмалöм, öлöдöм, дугöдöм, восьтöм да туялöм кузя (коррупциялы паныд удж нуöдöм);

Агентствоса гражданскöй служащöйяссянь коррупционнöй право торкалöмъяс чинтöм да (либö) бырöдöм кузя.

 Коррупциогенносьт вылö служебнöй прöверка нуöдöм вылö подувнас лоö Агентствоса юрнуöдысьлöн юöр сы йылысь, мый:

а) торъя морт вывтiасьö служебнöй положениеöн, сетö взятка, босьтö взятка, вывтiасьö уджмогъясöн, коммерческöя подкупайтö либö обществолöн да государстволöн оланпас серти интересъяслы мунö паныд аслас чинöн оланпаслы паныд вöдитчöмöн сы могысь, медым босьтны сьöм, донаторъяс, мукöд эмбур либö эмбурöн услуга, мукöд эмбур вылö право аслыс либö мöд мортлы либö индöм мортыслы незаконнöя татшöм выгöдасö сетöны мукöд торъя йöз;

б) юридическöй кывкутысь нимсянь либö сылöн интересъясын вöчö сэтшöмторъяс, мый индöма тайö пунктса «а» подпунктын;

в) гражданскöй служащöй оз сет Агентствоö аслас чöжöс, эмбур да эмбур кузя обязательствояс йылысь да аслас верöслöн (гöтырлöн) да тыр арлыдтöм челядьлöн чöжöс, эмбур да эмбур кузя обязательствояс йылысь юöръяс;

г) гражданскöй служащöй оз висьтав Агентствоса юрнуöдысьлы сы йылысь, мый сы дорö шыöдчöны коррупционнöй право торкалöмъясö кыскысь кутшöмкö йöз;

д) гражданскöй служащöй эз примит некутшöм мера, медым интересъяс серти конфликтыс эз ло.

4. Служебнöй прöверкасö нуöдöны Агентствоса юрнуöдысьлöн решение серти либö гражданскöй служащöйлöн гижöмöн шыöдчöм кузя.

5. Сэк, кор служебнöй прöверкасö нуöдöны тырвыйö, веськыда да быд боксянь, тöдмалöны:

вöчис-ö гражданскöй служащöй дисциплинарнöй проступок либö торкис-ö коррупционнöй право;

кутшöм мыжыс гражданскöй служащöйлöн дисциплинарнöй проступок вöчöмын либö коррупционнöй право торкöмын;

кутшöмöсь помкаясыс да условиеясыс, мый вöсна гражданскöй служащöй вöчис дисциплинарнöй проступоксö либö торкис коррупционнöй правосö;

кутшöм лёктор да ыджыд-ö сiйö, мый лоис гражданскöй служащöйöн дисциплинарнöй проступок вöчöм вöсна либö коррупционнöй право торкöм вöсна;

лоöмтор, мый лои подулöн служебнöй прöверка нуöдöм йылысь гражданскöй служащöйлöн гижöда шыöдчöм вылö.

6. Агентствоса юрнуöдысьлы колö видзöдны сы бöрся, ас кадö-ö да колана ногöн-ö сiйöс нуöдöны.

II. Служебнöй прöверка котыртöм

7. Служебнöй прöверка нуöдöм вылö йöзöдöны шöр удж нуöдöм кузя Агентстволысь тшöктöд.

Служебнöй прöверка индöм йылысь тшöктöдын пасйöны:

юöр, мый подув вылын нуöдöны служебнöй прöверкасö;

служебнöй прöверка нуöдöм вылö комиссиялысь состав комиссияö пырысьяслысь чинъяс, налысь овъяс, ним да вич инициалъяс индöмöн;

гражданскöй служащöйлысь, код серти нуöдöны служебнöй прöверкасö, чин, ов, ним да вич;

служебнöй прöверка заводитан кадпас да нуöдан кадколаст.

8. Служебнöй прöверка нуöдöм кузя комиссияö (водзö – комиссия) пырö куим да унджык гражданскöй служащöй. Комиссиялöн составö пырöны кадрöвöй, юридическöй службаса йöз. Комиссиялöн составö вермасны пырны Агентстволöн мукöд тэчас юкöдувса йöз.

9. Гражданскöй служащöй, код серти нуöдöны служебнöй прöверкасö, вермасны служебнöй прöверка нуöдiгöн мыйтакö кад вылö мездыны гражданскöй служба чинысь гражданскöй служба чин серти сьöмöн видзöмсö тайö кадколаст вылö кольöмöн. Гражданскöй служащöйöс гражданскöй служба чинысь мыйтакö кад вылö мездö Агентствоса юрнуöдысь Россия Федерацияса законодательство да Коми Республикаса законодательство серти.

10. Служебнöй прöверкаын оз вермы участвуйтны гражданскöй служащöй, кодлы сылöн помшуöмъясыс веськыда либö косвеннöя инмöны. Татшöм случайяс дырйи сылы колö шыöдчыны Агентствоса юрнуöдысь дорö гижöмöн шыöдчöмöн сы йылысь, медым сiйöс мездасны тайö прöверкасö нуöдöмысь. Индöм корöмъясö кутчысьтöм вöсна служебнöй прöверкалöн помшуöмъясыс лыддьыссьöны вынтöмöн.

11. Сэк, кор служебнöй прöверкасö нуöдöны коррупциогенносьт вылö, а сiдзжö сэк, кор видлалöны гражданскöй служащöйöн удж нуöдöм вылö гражданалысь норасьöмъяс, прокурорöн реагируйтан актъяс, гражданскöй служащöйöн служебнöй поведение дорö корöмъяссö торкалан фактъяс, мый индöма «Россия Федерацияса государственнöй гражданскöй служба йылысь» Федеральнöй оланпаслöн 18 статьяöн, нуöдöны служебнöй поведение дорö корöмъясö кутчысьöм да интересъяс серти конфликтъяс ладмöдöм кузя Агентствоса комиссиялысь заседание пöрадок серти, кыдзи индöма «Россия Федерацияса государственнöй гражданскöй служащöйяслöн служебнöй поведение дорö корöмъясö кутчысьöм да интересъяс серти конфликтъяс ладмöдöм кузя комиссияяс йылысь» Россия Федерацияса Президентлöн 2007 во рака тöлысь 3 лунся 269 №-а Индöдöн, а сiдзжö Агентстволöн вына правовöй актъясöн.

Служебнöй поведение дорö корöмъясö кутчысьöм да интересъяс серти конфликтъяс ладмöдöм кузя комиссиялысь решение пуктöны служебнöй прöверкалöн материалъяс дорö.

12. Служебнöй прöверкасö колö помавны сiйöс индан лунсянь тöлысся кадколастысь оз сёрджык.

Служебнöй прöверка помалан лунöн лыддьыссьö служебнöй прöверка нуöдан помшуöмъяс серти кывкöртöд вöчöм.

Служебнöй прöверкалысь помшуöмъяссö гижöда кывкöртöд вöчöмöн сетöны Агентствоса юрнуöдысьлы.

III. Служебнöй прöверкаын участвуйтысьяслöн уджмогъяс

13. Комиссиялысь уджсö котыртö веськöдлысь, кодi кывкутö сы вöсна, медым тырвыйö, веськыда, колана ногöн да ас кадö нуöдны служебнöй прöверкасö.

Комиссияса веськöдлысь:

котыртö комиссияö пырысьясöн служебнöй прöверка нуöдöмсö, сетö налы материалъяс чукöртöм, öтувтöм да анализируйтöм кузя методика боксянь отсöг;

котыртö комиссияö пырысьяс костын йитöдсö да найöс координируйтö да видзöдö налöн удж бöрся;

сетö Агентствоса юрнуöдысьлы комиссиялöн составö вежсьöм кузя вöзйöмъяс сэк, кор кодкö комиссияö пырысь висьö, отпускын, командировкаын;

котыртö служебнöй прöверка нуöдöм вылö лоöмторъяссö тöдмалöм могысь колана документъяс да юöр чукöртöмсö.

14. Збыль лоöмторъяс тöдмалöм могысь комиссияö пырысьяслöн, кодъяс нуöдöны служебнöй прöверка, эм право:

 корны гражданскöй служащöйяслысь, кодъяс серти нуöдöны служебнöй прöверкасö, мукöд йöзлысь, кодъяс вермасны тöдны служебнöй прöверка нуöдiгöн лоöмторъяс йылысь, гижöмöн гöгöрвоöдöмъяс, а сiдзжö служебнöй прöверкалöн юаöлöмъяс кузя мукöд юöр;

тöдмасьны документъясöн, кутшöмъяс йитчöмаöсь прöверкакöд, колана дырйи пуктын налысь копияяссö служебнöй прöверкалöн документъяс дорö;

дасьтыны дисциплинарнöй мыж вöчысь либö коррупционнöй право торкысь гражданскöй служащöйöс кывкутöмö кыскöм йылысь вöзйöмъяс.

15. Комиссия пырысьяс, кодъяс нуöдöны служебнöй прöверкасö:

пыдди пуктöны гражданскöй служащöйлысь, код серти нуöдöны служебнöй прöверкасö, да служебнöй прöверкаын участвуйтысь мукöд йöзлысь правосö да вöлясö;

служебнöй прöверка материалъяслысь видзöны тыр-бурлунсö да гусялунсö, оз йöзöдны сылысь помшуöмъяссö.

16. Гражданскöй служащöйлöн, код серти нуöдöны служебнöй прöверкасö, эм право:

сетны устнöй либö гижöмöн гöгöрвоöдöмъяс, сетны шыöдчöмъяс, ходатайствояс либö мукöд документ;

обжалуйтны служебнöй прöверка нуöдысь гражданскöй служащöйяслысь решениеяссö да удж нуöдöмсö (удж нуöдтöмсö) Агентствоса юрнуöдысьлы;

служебнöй прöверка нуöдöм бöрын тöдмасьны гижöда кывкöртöдöн да служебнöй прöверкалöн помшуöмъяс кузя мукöд материалöн, тайö кö абу паныд государственнöй да федеральнöй законодательствоöн видзан мукöд гусятор кутысь юöръяс йöзöдны позьтöм корöмъяслы.

IV. Служебнöй прöверкалысь помшуöмъяс оформитöм

17. Служебнöй прöверкалöн помшуöмъяс серти гижöны кывкöртöд, кодöс кырымалöны комиссияса веськöдлысь да комиссияö пырысьяс.

Кывкöртöдсö служебнöй прöверкалöн материалъясöн сетöны Агентствоса юрнуöдысьлы решение примитöм вылö.

18. Гижöда кывкöртöдын индöны:

служебнöй прöверкалöн помшуöмъяс серти тöдмалöм фактъяссö да лоöмторъяссö;

гражданскöй служащöй дорö дисциплинарнöя мыждöм либö мыждыны öткажитöм йылысь вöзйöмъяс.

19. Служебнöй прöверкалöн помшуöмъяс серти Агентствоса юрнуöдысь примитö решение.

20. Служебнöй прöверкалöн помшуöмъяс кузя кывкöртöд подув вылын да служебнöй поведение дорö корöмъясö кутчысьöм да интересъяс серти конфликтъяс ладмöдöм кузя комиссиялысь решение тöд вылö босьтöмöн Агентствоса юрнуöдысь вермö примитны гражданскöй служащöй дорö татшöм öти дисциплинарнöя мыждöм йылысь решение:

замечание;

выговор;

абу тырвыйö чин серти лöсялöм йылысь öлöдöм;

гражданскöй служба чинысь мездöм;

гражданскöй службаысь киритöм «Россия Федерацияса государственнöй гражданскöй служба йылысь» Федеральнöй оланпасöн урчитöм подувъяс серти.

Сэк, кор примитöма дисциплинарнöя мыждöм йылысь решение, Агентствоса юрнуöдысь тшöктö лöсьöдны тшöктöд проектсö нуöдысь специалист-экспертлы, кодi нуöдö Агентствоын кадрöвöй удж.

Гражданскöй служащöй, код серти нуöдöма служебнöй прöверкасö, тöдмасьö тшöктöднас кырымпас улö. Тшöктöд копиясö сетöны гражданскöй служащöйлы расписка улö сiйöс йöзöдöмсянь 5 лунöн.

21. Дисциплинарнöя мыждiгöн видзöдöны, ёна-ö ыджыд дисциплинарнöй проступок вöчис либö коррупционнöй право торкис горажданскöй служащöй, ыджыд-ö сылöн мыжыс, мый лоöмтор вöсна лои вöчöма дисциплинарнöй проступоксö да торкöма коррупционнöй правосö, да кыдзи гражданскöй служащöй водзынджык збыльмöдiс ассьыс чина могъяссö.

22. Дисциплинарнöя мыждöны веськыда дисциплинарнöй проступок вöчöмсö либö коррупционнöй право торкöмсö тöдмалöм бöрын, либö сiйöс тöдмалöм лунсянь öти тöлысьысь оз сёрджык, оз лыддьыны сiйö кадколастсö, кор гражданскöй служащöй мыйтакö кад оз вермы уджавны, отпускын, мукöд пыдди пуктана помкаяс вöсна абу служба вылын, а сiдзжö оз лыддьыны служебнöй прöверка нуöдан каколастö.

23. Дисциплинарнöя оз вермыны мыждыны дисциплинарнöй проступок вöчöм либö коррупционöй право торкöм лунсянь квайт тöлысь бöрын сёрджык, а сьöм да овмöс уджын прöверкалöн либö аудиторскöй прöверкалöн помшуöмъяс кузя – дисциплинарнöй проступок вöчöм либö коррупционöй право торкöм лунсянь кык во кольöм бöрын сёрджык. Индöм кадколастö оз пырны уголовнöй делö кузя производство кад.

24. Гражданскöй служащöйлöн эм право обжалуйтны дисциплинарнöя мыждöмсö служебнöй вензьöмъяс кузя Агентстволöн комиссияын гижöмöн либö öнiя законодательствоöн урчитöм пöрадок серти ёрдын.

25. Сэк, кор административнöй прöверка бöрын гражданскöй служащöйлöн удж нуöдöмын (удж нуöдтöмын) сюрöны администратвнöй право торкалöмъяс либö мыж вöчöм, Агентствоса юрнуöдысь лöсялана юöр воöмсянь вит уджалан лунöн мöдöдö служебнöй прöверкалысь материалъяссö право видзан лöсялана органъясö.

V. Бöртас

26. Служебнöй прöверкаса материалъясысь вöчöны делö, кытчö пуктöны:

документ (либö сылöн копия), кöнi эмöсь юöръяс, кутшöмъяс лоины служебнöй прöверка нуöдöм вылö помкаöн;

служебнöй прöверка индöм йылысь тшöктöд копия;

гражданскöй служащöйяслöн да мукöд йöзлöн гöгöрвоöдöмъяс;

первичнöй документъяс (подлинникъяс либö копияяс);

справочнöй материалъяс;

мукöд документ, кутшöмъяс йитчöмаöсь служебнöй прöверка нуöдiгöн индöм фактъяскöд;

служебнöй прöверкалöн помшуöмъяс серти кывкöртöд, копиясö мыйлысь пуктöны гражданскöй служащöйлöн личнöй делöö, код серти сiйöс вöлi нуöдöма;

служебнöй прöверка нуöдан помшуöмъяс кузя тшöктöд копия (тшöктöдсö кö вöлi йöзöдöма);

служебнöй поведение дорö корöмъясö кутчысьöм да интересъяс серти конфликтъяс ладмöдöм кузя комиссия уджлöн материалъяс.

27. Делöсö видзöны Агентстволöн номенклатураöн индöм кадколастö нуöдысь специалист-эксперт дорын, кодi нуöдö Агентствоын кадрöвöй удж, да сетöны урчитöм пöрадок серти.

Исакова 11 392 пас